ΑΘΗΝΑ 2/1/2019

ΑΡ. ΠΡΩΤ.: 1107

**ΑΝΑΚΟΙΝΩΣΗ**

**Πέμπτη 3/1/2019**

**ΠΑΝΑΤΤΙΚΗ Στάση Εργασίας 10:00 – 15:00**

**10π.μ. Συγκέντρωση έξω από το Υπουργείο Υγείας για τη μαζική απόλυση του Επικουρικού προσωπικού που υπηρετούν πέντε και πλέον χρόνια στα Νοσοκομεία**

 **Δυναμική απάντηση στα ψηφοθηρικά παιχνίδια της κυβέρνησης 10:00πμ έξω από το Υπουργείο Υγείας.**

 Μετά τις αποκαλύψεις και την πίεση που άσκησε η ΠΟΕΔΗΝ για την προκήρυξη φιάσκο του Υπουργείου Υγείας η οποία οδηγεί σε απόλυση σχεδόν το σύνολο του επικουρικού προσωπικού με ανακοίνωση του ΑΣΕΠ (που δεν φταίει σε τίποτα) αναγκάστηκαν να αναστείλουν προσωρινά την έκδοση της προκήρυξης.

 **Μαγειρεύουν την έκδοση προκήρυξης που θα καλύπτει με την αυξημένη μοριοδότηση της εμπειρίας λίγους υπηρετούντες, ώστε να συμμετάσχουν στο διαγωνισμό χιλιάδες υποψήφιοι στους οποίους θα καλλιεργείται η ελπίδα πρόσληψης.** Οι αιτήσεις θα εξετασθούν από το ΑΣΕΠ μετά τις εκλογές ως εκ τούτω πάνω από 20.000 υποψήφιοι θα βρίσκονται σε ομηρία στις Εθνικές εκλογές εν αναμονή των αποτελεσμάτων.

Στην πόρτα της εξόδου των Νοσοκομείων βρίσκονται 1000 επικουρικοί νοσηλευτές και λοιπό προσωπικό οι οποίοι σύντομα θα απολυθούν με μεγάλους χαμένους τους ασθενείς που θα ταλαιπωρούνται ακόμα περισσότερο λόγω και των νέων κενών που θα δημιουργηθούν.

ΓΙΑ ΤΗΝ Ε.Ε. ΤΗΣ ΠΟΕΔΗΝ

Ο ΠΡΟΕΔΡΟΣ Ο ΓΕΝ.ΓΡΑΜΜΑΤΕΑΣ

ΜΙΧΑΛΗΣ ΓΙΑΝΝΑΚΟΣ ΧΡΗΣΤΟΣ ΠΑΠΑΝΑΣΤΑΣΗΣ